
ΑΠΟΦΑΣΕΙΣ 


Πολιτογράφηση Αλλογενών Αλλοδαπών. 


( 1 ) 


Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

1. Με την αριθμ. πρωτ. Φ. 7376/41952/00/12.4.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, α) έγινε δεκτή η από 16.5.1991 αίτηση πολι¬ 
τογράφησης του αλλογενούς αλλοδαπού ΜΠΟΥΤΡΟΣ 
ΣΑΛΑΧτου ΦΑΝΟΥΣ, για την απόκτηση της Ελληνικής ιθα¬ 
γένειας και β) εγκρίθηκε η αλλαγή του κυρίου ονόματος 
του από «ΣΑΛΑΧ» σε «ΑΛΕΞΑΝΔΡΟΣ». 

2. Με την αριθμ. πρωτ. Φ. 40364/12021/7.5.2001 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, α) έγινε δεκτή η από 18.7.1994 αίτηση πολιτο¬ 


γράφησης του αλλογενούς αλλοδαπού ΜΙΧΑΗΛ - ΣΟΥΛΕΙ- 
ΜΑΝ Εντουαρντ του Φαχιμ, για την απόκτηση της Ελληνι¬ 
κής ιθαγένειας και β) εγκρίθηκε η αλλαγή του επωνύμου 
του από «ΜΙΧΑΗΛ - ΣΟΥΛΕΪΜΑΝ» σε «ΜΙΧΑΗΛ». 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 


( 2 ) 

Πολιτογράφηση Αλλογενούς Αλλοδαπού. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Μετην αριθμ. πρωτ. Φ. 60090/15013/8.5.2001 απόφαση 
του Υφυπουργού Εσωτερικών Δημ. Διοικ. & Αποκ/σης, 
έγινε δεκτή η από 9.5.1997 αίτηση πολιτογράφισης του 
αλλογενούς αλλοδαπού ΧΑΛΣΟΚ ΑΟΝ ΑΛ του ΧΟΥΣΕΪΝ 
για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 2/22992/0022 (3) 

Καθορισμός αποδοχών Σουζάνας-Μαρίας Παλαιολόγου 
Επιστήμονα Συνεργάτη του Ν. 1682/87. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 5 παρ. 5 περ.γ’ του Ν. 
1682/87 (ΦΕΚ 14/Τ.Α/16.2.87) «Μέσα και όργανα αναπτυ¬ 
ξιακής πολιτικής κ.λπ». 

2. Τις διατάξεις του άρθρου 40 του Ν. 849/79 (ΦΕΚ 
232/Τ.Α/78). 

3. Το άρθρο 27 του Ν. 2081/92 «Ρύθμιση του θεσμού των 
Επιμελητηρίων κ.λπ.» το οποίο προστέθηκε στο Ν. 1558/ 
85 ως άρθρο 29 Α . 

4. Την αριθμ. ΔΙΠΠ/Φ.ΕΓΚΡ.4/26484/14.12.2000 απόφα¬ 
ση της Επιτροπής του άρθρου 2 παρ. 1 της αριθμ. 55/98 
ΠΥΣ (άρθρο 1 παρ. 51 Ν. 2412/96 Έγκριση πλήρωσης τεσ¬ 
σάρων (4) θέσεων Επιστημόνων Συνεργατών, με σχέση 

εργασίας ιδιωτικού δικαίου ορισμένου χρόνου (τριετούς 
διάρκειας), στη Μονάδα Οικονομικής Έρευνας και Ανά¬ 
λυσης του Συμβουλίου Οικονομικών Εμπειρογνωμόνων 
(ΣΟΕ) του Υπουργείου Εθνικής Οικονομίας. 

5. Το αριθμ. πρωτ. 75397/18.1.2001 έγγραφο του Γενι¬ 
κού Λογιστηρίου του Κράτους (αριθμ. αποφ. 130002/ 
18.1.2001). 

6. Την αριθμ. 10204/23.3.2001 απόφαση του Υπουργού 
Εθνικής Οικονομίας, με την οποίαπροσλήφθηκεη Σουζά- 
να-Μαρία Παλαιολόγου, ως Επιστήμονας Συνεργάτης 
στη Μονάδα Οικονομικής Έρευνας και Ανάλυσης του 
Συμβουλίου Οικονομικών Εμπειρογνωμόνων (ΣΟΕ). 

7. Το γεγονός ότι από την υπογραφή της απόφασης αυ¬ 
τής προκαλείται δαπάνη για το έτος 2001 ύψους 
6.046.950 δρχ. (ΚΑΕ 0311/13/110 δρχ. 4.725.000 και ΚΑΕ 
0351/13/110 δρχ. 1.321.950) η οποία θα καλυφθεί σύμ¬ 
φωνα με την αριθμ. 130002/18.1.2001 απόφαση του 
Υπουργού Οικονομικών (ΑΠ 2/75397/18.1.2001 έγγραφο 
του Γενικού Λογιστηρίου του Κράτους). 

8. Την αριθμ. 1039386/441/Α0006/21.4.2000 (ΦΕΚ 571 
Β) απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

I. Ορίζουμε σύμφωνα με τις διατάξεις που αναφέρονται 
στο σκεπτικό με στοιχ. 1 τις μηνιαίες αποδοχές της Σου- 
ζάνας-Μαρίας Παλαιολόγου, Επιστήμονα Συνεργάτη του 
Υπουργείου Εθνικής Οικονομίας στο ποσό των 450.000 
δραχμών από 23.3.2001. Το ποσό αυτό θα αναπροσαρ¬ 
μόζεται εφεξής με τις εκάστοτε αυξήσεις των μισθών των 
δημοσίων υπαλλήλων. 

II. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 
-♦- 

Αριθ. 2/24009/0022 (4) 

Καθορισμός ειδικής πρόσθετης αμοιβής του προσωπι¬ 
κού της Γραμματείας της Επιτροπής Ανταγωνισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 (ΦΕΚ 
137Α') «Κυβέρνηση και Κυβερνητικά Όργανα», όπως 
προστέθηκε με το άρθρο 27 του Ν. 2081/1992 (ΦΕΚ89/Α') 
και αντικαταστάθηκε με το άρθρο 1 του Ν. 2469/1997 
(ΦΕΚ38 Α'). 

2. Τις διατάξεις του άρθρου 1 «τροποποίηση διατάξεων 
του Ν. 703/1977» παρ. 18 του Ν. 2837/2000 (ΦΕΚ 178Α') 
«Ρύθμιση θεμάτων Ανταγωνισμού, Ρυθμιστικής Αρχής 
Ενέργειας, Τουρισμού και άλλες διατάξεις». 

3. Τις διατάξεις του άρθρου 40 του Ν. 849/1978 (ΦΕΚ 
232Α') «περί παροχής κινήτρων δια την ενίσχυση της Πε¬ 
ριφερειακής και Οικονομικής Ανάπτυξης της χώρας», 
όπως συμπληρώθηκε με το άρθρο 8του Ν. 2129/1993. 


4. Το Π.Δ. 20/96 (ΦΕΚ 14Α') «Οργανισμός της Γ ραμμα¬ 
τείας της Επιτροπής Ανταγωνισμού». 

5. Το Π.Δ. 27/96 (ΦΕΚ 19Α') «Συγχώνευση των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης». 

6. Την αριθ. 1039386/441/Α0006/21.4.2000 κοινή απόφα¬ 
ση του Πρωθυπουργού και Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη για το έτος 2001, 50.200.000 
δρχ. η οποία θα καλύπτεται από σχετικές πιστώσεις του 
Προϋπολογισμού της Επιτροπής Ανταγωνισμού, στους 
ΚΑΕ 0269 και 0369, καθώς και με ανακατανομή κονδυλίων 
του εκτελούμενου προϋπολογισμού από τον ΚΑΕ 5173, 
αποφασίζουμε: 

1. Στο προσωπικό της Γ ραμματείας της Επιτροπής 
Ανταγωνισμού καταβάλλεται ειδική πρόσθετη αμοιβή κα¬ 
τά μήνα με τις ακόλουθες διαβαθμίσεις: 

α) Στους Προϊσταμένους της Δ/νσης, των Τμημάτων και 
Γραφείων, το ποσό των εκατόν πενήντα χιλιάδων 
(150.000) δραχμών. 

β) Στο Ειδικό Επιστημονικό Προσωπικό, το ποσό των 
εκατόν δέκα χιλιάδων (110.000) δρχ. 

γ) στο Προσωπικό κατηγορίας ΠΕ, 

• με βαθμό Α, το ποσό των εκατό χιλιάδων (100.000) 
δραχμών 

• με βαθμό Β, το ποσό των ενενήντα πέντε χιλιάδων 
(95.000) δραχμών 

• με βαθμό Γ, το ποσό των ενενήντα χιλιάδων (90.000) 
δραχμών 

• με βαθμό Δ, το ποσό των ογδόντα χιλιάδων (80.000) 
δραχμών 

γ) στο Προσωπικό κατηγορίας ΤΕ, 

• με βαθμό Α, το ποσό των ογδόντα χιλιάδων (80.000) 
δραχμών 

• με βαθμό Β, το ποσό των εβδομήντα πέντε χιλιάδων 
(75.000) δραχμών 

• με βαθμό Γ, το ποσό των εβδομήντα χιλιάδων 
(70.000) δραχμών 

• με βαθμό Δ, το ποσό των εξήντα χιλιάδων (60.000) 
δραχμών 

δ) στο Προσωπικό κατηγορίας ΔΕ, 

• με βαθμό Α, το ποσό των πενήντα πέντε χιλιάδων 
(55.000) δραχμών 

• με βαθμό Β, το ποσό των πενήντα χιλιάδων (50.000) 
δραχμών 

• με βαθμό Γ, το ποσό των σαράντα πέντε χιλιάδων 
(45.000) δραχμών 

• με βαθμό Δ, το ποσό των σαράντα χιλιάδων (40.000) 
δραχμών 

ε) στο Προσωπικό κατηγορίας ΥΕ, 

• με βαθμό Β, το ποσό των τριάντα πέντε χιλιάδων 
(35.000) δραχμών 

• με βαθμό Γ, το ποσό των τριάντα χιλιάδων (30.000) 
δραχμών 

• με βαθμό Δ, το ποσό των είκοσι πέντε χιλιάδων 
(25.000) δραχμών 

• με βαθμό Ε, το ποσό των είκοσι χιλιάδων (20.000) 
δραχμών. 

2. Η ειδική αυτή πρόσθετη αμοιβή θα καταβάλλεται και 

στο προσωπικό που υπηρετεί με απόσπαση στην Γραμ- 
ματείατης Ε.Α. 

3. Η παραπάνω πρόσθετη αμοιβή θα καταβάλλεται από 
τον προϋπολογισμό της Επιτροπής Ανταγωνισμού όπου 
εγγράφονται και οι σχετικές για το σκοπό αυτό πιστώσεις 
και θα καταλογίζεται στους ΚΑΕ 0269 και 0369. 

4. Η ειδική πρόσθετη αμοιβή θα καταβάλλεται στο τέ¬ 
λος κάθε μήνα με ξεχωριστή μισθοδοτική κατάσταση και 
θα υπόκειται στις κρατήσεις των πρόσθετων αμοιβών. 

5. Η ισχύς της απόφασης αυτής, αρχίζει αναδρομικά 
από 3 Αυγούστου 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μάΐου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΔΡΥΣ ΝΙΚ. ΧΡΙΣΤΟΔΟΥΛΑΚΗΣ 

□ 

Αριθ. 1046492/2684/0016 (5) 

Διεξαγωγή εξαιρετικών επειγουσών Πληρωμών με την έκ¬ 
δοση Γραμματίων είσπραξης από τις Δ.Ο.Υ. προς την 
Τράπεζα Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 28, 29, 34 και 68 του Ν. 
2362/95 «Περί Δημοσίου Λογιστικού, Ελέγχου δαπανών 
του Κράτους και άλλες διατάξεις». 

2. Τις διατάξεις της παρ.4 του άρθρου 92 και του άρ¬ 
θρου 131 του Π.Δ. 16/89 «Εσωτερικός Κανονισμός λει¬ 
τουργίας Δ.Ο.Υ.». 

3. Τα προβλήματα τα οποία προέκυψαν μετά τη μετα¬ 
φορά των αντικειμένων των Δ.Ο.Υ. Πληρωμών, στα νεο- 
συσταθέντα τμήματα εξόδων των Δ.Ο.Υ. Αθηνών Πειραιά 
και Θεσ/νίκης). 

4. Την απόφαση του Πρωθυπουργού και του Υπουργού 
Οικονομικών με αριθμ.1039386/441/Α0006/21.4.2000 
(ΦΕΚ 5711 /Β/2000) με την οποία αναθέτονται αρμοδιότη¬ 
τες στους Υφυπουργούς Οικονομικών. 

5. Το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε: 

Είναι δυνατή η εξόφληση ΧΕΠ σε Δημ. Υπολόγους, για 
επείγοντα ταξίδια στο εξωτερικό ή την πληρωμή μισθών 
και λοιπών αποδοχώντου Προσωπικού των Νοσοκομείων, 
όπως και λοιπών εξαιρετικών και επειγουσών περιπτώσε¬ 
ων, όταν δεν επαρκούν οιημερήσιες εισπράξεις, με την έκ¬ 
δοση γραμματίων είσπραξης «Μετρητοίς» προς την Τρά¬ 
πεζα Ελλάδος, σε πίστωση λογαριασμού «ΤΕΣΕΠ» και την 
καταβολή του ποσού από αυτή. Στις παρατηρήσεις του 
Γραμματίου αναγράφεται το ονοματεπώνυμο αυτού που 
νομιμοποιείται να εισπράξει, η ένδειξη «Πληρωμή στο δι¬ 
καιούχο σε μετρητά ή επιταγή», όπως και η ιδιότητα του δι¬ 
καιούχου (Δημ. υπόλογος εκκαθαριστής αποδοχών 
κ.λ.π,). Όλα τα δικαιολογητικά που νομιμοποιούν αυτόν 
που προσέρχεται να εισπράξει συγκεντρώνονται από τη 
Δ.Ο.Υ. και επισυνάπτονται στον τίτλο πληρωμής (ΧΕΠ). 

Το γραμμάτιο είσπραξης παραδίδεται στο δικαιούχο 


προκειμένου να το προσκομίσει στην Τράπεζα Ελλάδος 
αυθημερόν ή το αργότερο την επομένη εργάσιμη, όταν 
πρόκειται για περιπτώσεις ενδιάμεσα του μήνα και αυθη¬ 
μερόν την τελευταία εργάσιμη του μήνα. Προηγούμενα ο 
δικαιούχος υποχρεούται να υπογράψει στη Δ.Ο.Υ. σχετι¬ 
κή απόδειξη παραλαβής του γραμματίου. 

Σε περίπτωση απώλειας του γραμματίου είσπραξης 
ακολουθείται η διαδικασία που προβλέπεται από τις σχε¬ 
τικές διατάξεις. Στην περίπτωση αυτή η πληρωμή γίνεται 
με το αντίγραφο του γραμματίου και διαβιβαστικό έγ¬ 
γραφο της Δ.Ο.Υ. ύστερα από τη σχετική απόφαση της 
Επιθεώρησης. Μέχρι την ημερομηνία αυτή το ποσό εμ¬ 
φανίζεται στο χρημ. υπόλοιπο σε μετρητά. 

Η ανωτέρω απόδειξη παραλαβής μαζί με το παράρτημα 
του γραμματίου, επισυνάπτονται στον τίτλο πληρωμής 
(ΧΕΠ), ως πιστοποίηση της εξόφλησης και αποστέλλο- 
νται με τα λογιστικά στοιχεία στο Ελεγκτικό Συνέδριο. 

Ποσά άνω των πενήντα εκατομμυρίων (50.000.000) 
δραχμών, επιβεβαιώνονται από την Τράπεζα Ελλάδος με 
Τηλεφωνική Επικοινωνία με τονΤμηματάρχη Εξόδων της 
Δ.Ο.Υ. 

Τα ανωτέρω ποσά εμφανίζονται στο μηνιαίο ΕΧΤΡΑΙΤ 
της Τράπεζας Ελλάδος στη στήλη «Αναλήψεις» του τμή¬ 
ματος Εξόδων της αντίστοιχης Δ.Ο.Υ. Τα εν λόγω γραμ¬ 
μάτια εκδίδονται από το τμήμα Εξόδων. 

Οι Δ.Ο.Υ. να αποστείλουν δείγματα υπογραφής των 
υπολόγων (Προϊστάμενος Τμήματος Εξόδων και Διαχει¬ 
ριστής) στο Κεντρικό Κατάστημα της Τράπεζας Ελλάδος 
(Παν/μίου) Δ/νση ΕργασιώνΔημοσίου-Τμήμα σχέσεων με 
το Δημόσιο και κατά περίπτωση στα υποκαταστήματα 
Πειραιά και Θεσσαλονίκης. 

Τα ανωτέρω ποσά δεν υπόκεινται στα όρια Χρηματοε- 
φοδιασμού και η Τράπεζα της Ελλάδος με την παραλαβή 
του Γ ραμματίου υποχρεούται να εκταμιεύσει το προϊόν 
αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάΐου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1045287/2345/316/ΑΟ014 (6) 

Παράταση προθεσμιών υποβολής δηλώσεων και καταβο¬ 
λής των οφειλόμενων φόρων λόγω απεργίας του Προ¬ 
σωπικού των ΔΟΥ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τιςπαρακάτω διατάξειςτου Ν. 2859/2000 όπως ισχύ¬ 
ουν : 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις διατάξεις του Ν. 2238/1994 (ΦΕΚ 151Α). 

4. Τη σύγχιση και τις δυσχέρειες που επήλθαν στους 
φορολογούμενους για την εκπλήρωση των φορολογικών 
τους υποχρεώσεων, λόγω της απεργίας της ΑΔΕΔΥ στις 
26 Απριλίου 2001. 

5. Την κοινή απόφαση του Πρωθυπουργού και του 
Υπουργού Οικονομικών 1039386/441 /0006Α/21.4.2000 
(ΦΕΚ 571Β) με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι 27 Απριλίου 2001 τις προθεσμίες 
υποβολής δηλώσεων και καταβολής φόρων, τελών και ει¬ 
σφορών που κανονικά έληγαν στις 26 Απριλίου 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

□ 

Αριθ. 94014 (7) 

Μέτρα για την καταπολέμηση του παθογόνου βακτηρίου 
των γεωμήλων ΟΙανίόαοίΘΓ πιίοόίραηθηδίε ερρ. εθρθ- 
άοηίουε στην Κρήτη. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 4 του Ν. 2147/52 «περί προλήψεως και 
καταστολής των ασθενειών και εχθρών πον φυτών και πε¬ 
ρί οργανώσεως της φυτοπαθολογικής Υπηρεσίας (ΦΕΚ 
155/ΤΑ/5.6.1952). 

β) Το Π.Δ. 332/ΦΕΚ 178α/29.8.95 άρθρου 14 «Μέτρα 
προστασίας κατά την εισαγωγή στη χώρα ή μέσω αυτής 
σε άλλο Κράτος-Μέλος της Ε.Ε. οργανισμών επιβλαβών 
για τα φυτά και τα φυτικά προϊόντα και κατά της εξάπλω- 
σης τους στο εσωτερικό της, σε συμμόρφωση προς την 
οδηγία 77/93 ΕΟΚτου Συμβουλίου». 

γ) Των άρθρων 1 και 2 Π. Δ. 411/80 περί ορισμού των 
ασθενειών και εχθρών των φυτών ως υποχρεωτικώς κα- 
ταπολεμητέων (Α 112/80 όπως συμπληρώθηκε με το Π.Δ. 
946/1981 (Α236). 

δ) Την υπ’ αριθ. 399882/4.10.94 Απόφαση των Υπουρ¬ 
γών Εθνικής Οικονομίας και Γεωργίας «Μέτρα για τη κα¬ 
ταπολέμηση του παθογόνου βακτηρίου των γεωμήλων 
ΟΙανίόαοίθΓ πιίοΐιίςαηθηείε ερρ. Βθρθάοηίουε (δρίθοΚθΐ·- 
πιαηη και ΚοΐίΓιοίί) ϋανίε θί αί. σε συμμόρφωση προς την 
οδηγία 93/85/ΕΟΚτου Συμβουλίου». 

ε) Την με αριθ. 353001/13.4.2000/ΦΕΚ 566 ΤΒ'/ 
20.4.2000 κοινή απόφαση του Πρωθυπουργού και Υπουρ¬ 
γού Γεωργίας για «ανάθεση αρμοδιοτήτων Υπουργού Εε- 
ωργίας στους Υφυπουργούς Εεωργίας Ε. Αργύρη και Φ. 
Χατζή μιχάλη. 

στ) Την αριθ. 92362/26.3.99 Υπουργική Απόφαση «Μέ¬ 
τρα για την καταπολέμηση του παθογόνου βακτηρίου 
Οΐ3νίό3θίθΓ πιίοίιίραπθηείε ερρ. εθρθόοπίουε στην Κρήτη. 

ζ) Τ’ αποτελέσματα των ελέγχων που πραγματοποιήθη¬ 
καν στις καλλιέργειες πατάτας στην Κρήτη το 2000. 


η) Την σχετική εισήγηση της Διεύθυνσης Προστασίας 
Φυτικής Παραγωγής, αποφασίζουμε: 

Το σημείο 1 της υπ’ αρ. 94837/11.5.2000 απόφασηςτου 
Υπουργού Γεωργίας «Μέτρα για την καταπολέμηση του 
παθογόνου βακτηρίου των γεωμήλων ΘΙανίβθοΙθΓ πιίοόί- 
ρΒΠθπείε ερρ. εθρθόοπίουε στη Κρήτη» τροποποιείται ως 
ακολούθως: 

1. Απαγορεύεται η διακίνηση της παραγόμενης στην 
Κρήτη πατάτας εκτός Κρήτης, με εξαίρεση της πρώιμης 
πατάτας που παράγεται στην περιοχή Μαλλιών του Ν. 
Ηρακλείου μετά από φυτοϋγειονομικό έλεγχο. 

Κατά τα λοιπά ισχύει η ανωτέρω απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Απριλίου 2001 

Ο ΥΦΥΠΟΥΡΓΟΣ 

Ε. ΑΡΓΥΡΗΣ 
-Φ- 

Αριθ. οίκοθεν: 30600/2959 (8) 

Τροποποίηση της 73861/6341/22/11/2000 απόφασης 
Υπουργού Μεταφορών και Επικοινωνιών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Νόμου 2696/99 (Α57) «Κύρωση του Κώδικα Οδι¬ 
κής Κυκλοφορίας». 

β) Του Π.Δ. 293/99 «Οργανισμός του Υπουργείου Μετα¬ 
φορών και Επικοινωνιών». 

γ) Του Ν.Δ. 638/1970 «Περί ιατρικής εξετάσεως των 
οδηγών αυτοκινήτων κ.λ.π» , άρθρο 2 όπως τροποποιή¬ 
θηκε με τους Νόμους 771/78, 823/78, 1959/91, 2366/95, 
2465/97,2671/98, και 2801/2000. 

2. Την υπ' αριθμ. 73861/6341/22/11/2000 απόφασή μας 
με την οποία συγκροτείται Διαρκής Επιτροπή του Κ.Ο.Κ. 

3. Την υπ’ αριθμ. 9738/815 9/2/2001 τροποποιητική από¬ 
φαση. 

4. Το με αριθμ. πρωτ. 2515/5/146-γ έγγραφο του 
Υπουργείου Δημόσιας Τάξης με το οποίο ορίζεται ως μέ¬ 
λος της επιτροπής ο Κουφογιάννης Θεόδωρος, Διευθυ¬ 
ντής της Δ/νσης Τροχαίας του Αρχηγείου της Ελληνικής 
Αστυνομίας με αναπληρωτή τον Αστυνομικό Υποδιευθυ¬ 
ντή Τσιούμα Αθανάσιο, της ίδιας Υπηρεσίας. 

5. Το γεγονός ότι από τις διατάξεις της παρούσας από¬ 
φασης δεν προκαλείται επί πλέον δαπάνη σε βάρος του 
κρατικού προϋπολογισμού, αποφασίζουμε: 

Τροποποιούμε και συμπληρώνουμε την υπ’ αριθμ. 
73861/6341/22/11/2000 απόφασή μας και ορίζουμε : 

α) Ως μέλος της Διαρκούς Επιτροπής Μελέτης και Ανα¬ 
θεώρησης του Κ.Ο.Κ τον Κουφογιάννη Θεόδωρο, Διευ¬ 
θυντή της Διεύθυνσης Τροχαίας με αναπληρωτή τον Τσι¬ 
ούμα Αθανάσιο Υποδιευθυντή της ίδιας Υπηρεσίας. 

Κατά τα λοιπά ισχύει η υπ αριθμ. 73861/6341/22/11/ 
2000 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




